KOMENTE DHE REKOMANDIME 
MBI RAPORTIN E MONITORIMIT PËR VITIN 2021 
PËR SHKOLLËN E MAGJISTRATURËS

I. Vlerësim i përgjithshëm 
Shkolla e Magjistraturës administroi dhe menaxhoi fondet publike sipas programit “Veprimtaria Arsimore”, për të realizuar qëllimin e tij i cili është “Rritja e profesionalizmit të aktorëve kryesor të sistemit të drejtëisë përmes zhvillimit dhe konsolidimit të programeve të trajnimit të niveleve bashkëkohore dhe standarteve evropiane”.
II. Karakteristika kryesore të performancës së shpenzimeve
Në fund të vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, sipas raportit të monitorimit të paraqitur nga ana e institucionit dhe sipas të dhënave të Sistemit Financiar Informatik të Qeverisë, paraqitet si më poshtë, në mijë lekë: 

	NR.
	Emërtimi
	Plani 
	Fakti 
	Përqindja  e realizimit

	1
	Shpenzime personeli
	84,160
	81,480
	96.8%

	2
	Shpenzime të tjera korente
	161,490
	147,988
	91.6%

	3
	Shpenzime kapitale
	8,400
	8,393
	99.9%

	TOTALI
	254,050
	237,862
	93.6%



Siç shikohet nga tabelat e mësipërme, shpenzimet për SHM janë realizuar në rreth 97 për qind të planit vjetor për shpenzimet e personelit, rreth 92 për qind të planit për shpenzimet e tjera korente, ndërsa shpenzimet kapitale janë realizuar plotësisht për vitin 2021. Në total Shkolla e Magjistratures ka një realizim faktik të shpenzimeve buxhetore në masën 95 për qind.
III. Informacion mbi volumin dhe madhësinë e ndryshimit të buxhetit.
Për Buxhetin e Shkollës së Magjistraturës për vitin 2021, situata në lidhje me ndryshimet në planifikim, paraqitet në tabelën e mëposhtme:

	
Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	Veprimtaria Arsimore
	307,500
	254,050
	-53,450



Për këtë institucion situata në lidhje me ndryshimet e buxhetit gjatë vitit 2021, duke u nisur nga buxheti fillestar sipas ligjit nr. Nr. 137/2020, “Për buxhetin e vitit 2021”, ka ardhur si pasojë fondeve akorduara si fonde shtesë nga Fondi i veçantë si edhe në në zbatim të Aktit Normativ nr.26/2022 dhe AN 34/2021 “Për disa ndryshime në Ligjin Nr. 137/2020, “Për buxhetin e vitit 2021”, të ndryshuar”.
	Programi
	Shpenzime korente
	Shpenzime Kapitale

	
	Institucioni
	SIFQ
	Diferenca
	Institucioni
	SIFQ
	Diferenca

	Veprimtaria arsimore e SHM
	229,469
	229,469
	-
	8,393
	8,393
	-

	Totali
	229,469
	229,469
	-
	8,393
	8,393
	-


IV. Krahasimi i të dhënave faktike, të raportit të Institucionit me të dhënat e thesarit, për të njëjtën periudhë raportuese, në mijë lekë:

Pra siç shikohet nga tabela, nuk ka mospërputhje të të dhënave faktike të raportuara nga institucioni me të dhënat faktike të siguruara nga e Sistemi Informatik Financiar i Qeverisë si për shpenzimet korente edhe për ato kapitale. 

Nga të dhënat e Sistemit Informatik Financiar të Qeverisë si dhe nga raportimi i SHM, konstatojmë se gjatë vitit 2021 për këtë institucion janë realizuar të ardhura jashtë limitit në masën 2,069 mijë lekë.

Në programin “Veprimtaria arsimore”, sipas raportit të institucionit janë parashikuar 3 produkte, të cilat për periudhën deklarohet që janë realizuar si më poshtë:
· Produkti “Studentë që ndjekin ciklin e programit mësimor” është realizuar 97% përgjatë vitit 2021.
· Produkti “Sesione trajnuese për magjistratë, avokatë shteti, ndihmësa ligjorë dhe kancelarë në detyrë”, është realizuar 90% përgjatë vit 2021.
· Produkti “Borimi i periodikeve “Magjistrati & Jeta Juridike/Botime të tjera” është realizuar 40 % përgjatë vitit 2021.

Në relacionin shoqërues të raportit të monitorimit të paraqitur nga SHM dhe në komentet e Anekseve, jepen sqarime mbi lidhjen e realizimit të qëllimit dhe objektivave të politikës së programit nëpërmjet realizimit të produkteve nga përdorimi i fondeve të planifikuara për këtë program.

V. Komente dhe rekomandime 
· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të  këtij udhëzimi. Vërejmë që të dhënat e raportuara në raportin e monitorimit të SHM, janë sipas formateve të përcaktuara në këtë udhëzim në anekset përkatëse, konkretisht Aneksi nr 1, Aneksi nr 2, Aneksi nr 3, Aneksi nr 4 dhe Aneksi nr 5. 

· Për shpenzimet buxhetore paraqitja e tyre duhet të bëhet sipas anekseve nr. 1 “Raporti i shpenzimeve sipas Programeve” dhe aneksi 2 “Raporti i shpenzimeve të Programit sipas Artikujve buxhetorë”. Këto të dhëna duhet të shoqërohen me një analizë të lidhur me të gjithë faktorët që kanë ndikuar në nivelin e realizimit të tyre. Sa i përket kësaj pjese raporti i paraqitur nga SHM është i saktë.

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, të dhënat mbi realizimin e tyre duhet të paraqiten sipas aneksit nr. 4 “Raporti i realizimit të objektivave të politikës së programit”, të përcaktuar në udhëzimin e mësipërm. I rëndësishëm është edhe plotësimi i komenteve për secilin tregues për të evidentuar si arritjet edhe problematikat. Raporti i monitorimit të SHM ka të plotësuara tabelat dhe gjithashtu në relacionin e tij ka një analizë të produkteve. 


· Të  dhënat faktike të raportuara nga institucioni duhet të jenë të rakorduara me të dhënat faktike të Sistemit Informatik Financiar i Qeverisë (SIFQ). Për këtë pikë vërejmë që të dhënat e raportuara në raportin e monitorimit nga SHM janë të njëjta me të dhënat faktike të siguruara nga SIFQ, si për shpenzimet korente edhe për shpenzimet kapitale.

· Lidhur me përdorimin e informacionit të siguruar nga sistemi AFMIS vihet re se:
· Të dhënat e plotësuara mbi sasinë faktike në sistemin AFMIS përputhen me të dhënat e raportuara nga ana juaj në Raportin e Monitorimit për vitin 2021.
· Raporti i monitorimit hartuar nga SHM për vitin 2021, deklarohet se është publikuar në faqen zyrtare të këtij institucioni në linkun:
https://www.magjistratura.edu.al/sq/informacion-mbi-buxhetin
 



